Diari Oficial de la Generalitat Valenciana


Sumari del DOGV 9480, del 29-11-2022 (2022/11580)

RESOLUCIÓ de 23 de novembre de 2022, de la consellera d'Innovació, Universitats, Ciència i Societat Digital, per la qual es nomenen membres del Ple del Consell Valencià d'Universitats i de Formació Superior.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/11790


Data del document
:   23-11-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 23 de novembre de 2022, de la consellera d'Innovació, Universitats, Ciència i Societat Digital, per la qual es nomenen membres del Ple del Consell Valencià d'Universitats i de Formació Superior. [2022/11273]  
La Llei 4/2007, de 9 de febrer, de la Generalitat, de coordinació del sistema universitari valencià crea i regula, en el capítol II del títol III, el Consell Valencià d'Universitats i de Formació Superior, i l'article 22 atribueix la presidència del mateix al titular de la conselleria competent en matèria d'universitats.  
Així mateix, els articles 23 a 25 de la referida llei regulen els membres del Consell Valencià d'Universitats i de Formació Superior.  
L'article 26.1 de l'esmentada norma legal disposa que els membres del ple del Consell Valencià d'Universitats i de Formació Superior que no ho siguen per raó del seu càrrec seran nomenats per la persona titular de la conselleria competent en matèria d'universitats, prèvia designació per l'òrgan corresponent, per un període de quatre anys i podran ser renovats per períodes successius d'igual duració. Si es produeix una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
L'article 26.2 de la mateixa norma estableix que els membres que ho siguen per raó del càrrec que ocupen cessaran en la representació si cessaren en aquest càrrec.  
Vist el que s'ha exposat, de conformitat amb el que es preveu en l'article 26 de la Llei 4/2007, de 9 de febrer, de la Generalitat, de coordinació del sistema universitari valencià, d'acord amb la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar com a vicepresidència primera del Consell Valencià d'Universitats i de Formació Superior la persona titular de la secretaria autonòmica amb competències en matèria d'universitats.  
  
Segon  
Nomenar com a vicepresidència segona del Consell Valencià d'Universitats i de Formació Superior la persona titular de la direcció general amb competències en matèria d'universitats.  
  
Tercer  
Nomenar com a vocals del Consell Valencià d'Universitats i de Formació Superior:  
- Sara Milano, en representació de l'estudiantat dels centres d'ensenyaments artístics superiors, en substitució d'Arturo García Muñoz.  
La duració del mandat serà fins al 23 de febrer de 2026.  
- Isabel Vázquez Navarro, en representació del Consell de Govern de la Universitat de València, que renova el seu mandat.  
La duració del mandat serà de quatre anys, a comptar des de la data de publicació de la present resolució.  
- Les persones titulars de la direcció general amb competències en matèria de ciència i de la sotssecretaria de la conselleria que ostente la competència en matèria d'universitats.  
  
Quart   
La present resolució farà efecte des del mateix dia de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució que posa fi en la via administrativa podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant els següents òrgans:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
Alacant, 23 de novembre de 2022.- La consellera d'Innovació, Universitats, Ciència i Societat Digital: Josefina Bueno Alonso.